# Jurnalul Oficial C 55A/2014

| | ISSN 1977-1029
  doi:10.3000/19771029.CA2014.055.rom |
| --- | --- |
| Jurnalul Oficial
  al Uniunii Europene | C 55A |
| | |
| Ediţia în limba română | Comunicări şi informări | Anul 5726 februarie 2014 |

ISSN 1977-1029

doi:10.3000/19771029.CA2014.055.rom

Jurnalul Oficial

al Uniunii Europene

C 55A

Ediţia în limba română

Comunicări şi informări

Anul 5726 februarie 2014

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Parlamentul European |
| 2014/C 055A/01 | Cerere de exprimare a interesului — Agenți contractuali administratori-cercetători (grupa de funcții IV) în domeniul cercetării parlamentare | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Parlamentul European

2014/C 055A/01

Cerere de exprimare a interesului — Agenți contractuali administratori-cercetători (grupa de funcții IV) în domeniul cercetării parlamentare

1

LISTA JURNALELOR OFICIALE, SERIA C A, CONCURSURI

În continuare se găsește lista Jurnalelor Oficiale din seria C A care au fost publicate în anul în curs.

Dacă nu există mențiuni speciale, Jurnalele Oficiale s-au publicat în toate versiunile lingvistice.

| 5 | |
| --- | --- |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |
| 43 | |
| 46 | |
| 47 | |
| 48 | |
| 55 | |

5

6

11

19

21

26

27

30

(PL)

35

41

(DE/EN/FR)

42

43

46

47

48

55

| RO | |
| --- | --- |

RO

---

V Anunțuri

PROCEDURI ADMINISTRATIVE

Parlamentul European

| 26.2.2014 | RO | Jurnalul Oficial al Uniunii Europene | CA 55/1 |
| --- | --- | --- | --- |

26.2.2014

RO

Jurnalul Oficial al Uniunii Europene

CA 55/1

---

CERERE DE EXPRIMARE A INTERESULUI

Agenți contractuali administratori-cercetători (grupa de funcții IV) în domeniul cercetării parlamentare

(2014/C 55 A/01)

I.   INTRODUCERE

Parlamentul European lansează prezenta invitație de exprimare a interesului pentru a constitui o bază de date cu candidați care ar putea fi recrutați ca agenți contractuali administratori-cercetători (grupa de funcții IV) în domeniul cercetării parlamentare. Procedura de selecție este organizată cu sprijinul tehnic al Oficiului European pentru Selecția Personalului (EPSO).

Agenții contractuali care primesc o ofertă de muncă sunt angajați în condițiile prevăzute la partea VIII din prezenta cerere de exprimare a interesului.

Condițiile de lucru pentru acești agenți sunt definite în Regimul aplicabil celorlalți agenți ai Uniunii Europene (RACA) (1).

Baza de date va fi utilizată de Parlamentul European. Locurile de muncă se vor afla la Bruxelles. Totuși, este posibil ca necesitățile instituției să impună participarea la delegații în celelalte locuri de desfășurare a activității Parlamentului European.

Selecțiile pentru agenți contractuali atrag de obicei un număr mare de candidați foarte calificați care reușesc la selecție. Prin urmare, candidații trebuie să știe că baza de date poate depăși necesarul instituției.

Numărul de posturi disponibile este de circa 50 pentru anul 2014. Contractul va avea o durată inițială de un (1) an și va putea fi prelungit, fără ca durata sa totală să poată depăși șase (6) ani.

Remunerația lunară de bază corespunde, la începerea activității, tabelului de mai jos (treapta 1, gradele 13-18) și se stabilește în funcție de studiile și experiența profesională a fiecărui candidat. La remunerația de bază se pot adăuga diverse alocații și indemnizații, în conformitate cu condițiile prevăzute de RACA.

Remunerația este supusă impozitului Uniunii și celorlalte rețineri prevăzute în RACA, însă este scutită de orice impozit național.

| Grupa de funcții | Salariul de bază (în EURO) |
| --- | --- |
| Minimum | Maximum |
| IV | 3 145,45 | 5 832,42 |

Grupa de funcții

Salariul de bază (în EURO)

Minimum

Maximum

IV

3 145,45

5 832,42

Parlamentul European aplică o politică de egalitate de șanse și acceptă candidaturile fără discriminare, fiind interzisă discriminarea bazată pe gen, rasă, culoare, origine etnică sau socială, caracteristici genetice, limbă, religie sau convingeri, opinii politice sau de orice altă natură, apartenența la o minoritate națională, avere, naștere, handicap, vârstă, orientare sexuală, stare civilă sau situație familială.

Se consideră că orice trimitere din prezenta cerere de exprimare a interesului la o persoană de sex masculin reprezintă totodată o trimitere la o persoană de sex feminin și viceversa.

II.   NATURA SARCINILOR

Agenții contractuali din grupa de funcții IV sunt însărcinați să efectueze, în cadrul programelor și priorităților stabilite de organele parlamentare și de superiorii lor ierarhici, sarcinile prezentate în continuare:

| — | să răspundă cererilor specifice de informare, de analiză și de cercetare în materie de politici ale Uniunii Europene adresate de deputați, individual ori colectiv, sau de un organ parlamentar, în special prin elaborarea de note de informare, de analiză și de cercetare; |
| --- | --- |

—

să răspundă cererilor specifice de informare, de analiză și de cercetare în materie de politici ale Uniunii Europene adresate de deputați, individual ori colectiv, sau de un organ parlamentar, în special prin elaborarea de note de informare, de analiză și de cercetare;

| — | să alimenteze, în aceste domenii, conținutul diferitelor site-uri de internet externe și interne ale Parlamentului; |
| --- | --- |

—

să alimenteze, în aceste domenii, conținutul diferitelor site-uri de internet externe și interne ale Parlamentului;

| — | să asigure legătura cu serviciile omoloage ale instituțiilor Uniunii Europene, precum și cu institute de cercetare și grupuri de reflecție (think-tank) externe. |
| --- | --- |

—

să asigure legătura cu serviciile omoloage ale instituțiilor Uniunii Europene, precum și cu institute de cercetare și grupuri de reflecție (think-tank) externe.

III.   CALENDARUL ORIENTATIV AL PROCEDURII

Procedura este gestionată de Parlamentul European în colaborare cu EPSO, cu ajutorul unui comitet de selecție format din reprezentanți ai Parlamentului European.

Calendarul orientativ este următorul:

| — | selecția pe bază de diplome: aprilie-mai 2014; |
| --- | --- |

—

selecția pe bază de diplome: aprilie-mai 2014;

| — | comunicarea rezultatelor: iunie-iulie 2014. |
| --- | --- |

—

comunicarea rezultatelor: iunie-iulie 2014.

IV.   CONDIȚII DE ADMITERE

La termenul-limită prevăzut pentru depunerea candidaturilor, candidații trebuie să îndeplinească următoarele condiții:

A.   Condiții generale

| — | să fie cetățeni ai unuia dintre statele membre ale Uniunii Europene; |
| --- | --- |

—

să fie cetățeni ai unuia dintre statele membre ale Uniunii Europene;

| — | să beneficieze de toate drepturile cetățenești; |
| --- | --- |

—

să beneficieze de toate drepturile cetățenești;

| — | să își fi îndeplinit toate obligațiile care le revin în temeiul legislației din țara de origine privind serviciul militar; |
| --- | --- |

—

să își fi îndeplinit toate obligațiile care le revin în temeiul legislației din țara de origine privind serviciul militar;

| — | să prezinte garanțiile morale necesare exercitării atribuțiilor avute în vedere. |
| --- | --- |

—

să prezinte garanțiile morale necesare exercitării atribuțiilor avute în vedere.

B.   Condiții specifice

1.   Calificări/experiență

O diplomă recunoscută în mod oficial care corespunde unui ciclu complet de studii universitare cu durata de cel puțin trei ani cel puțin într-unul dintre domeniile următoare: științe politice, științe economice, studii europene, administrație publică, drept, științe sociale, relații internaționale, științele naturii, statistică, istorie;

și

peste trei (3) ani de experiență profesională în legătură cu natura sarcinilor.

Diplomele obținute în afara Uniunii Europene trebuie să fi fost recunoscute, la data-limită pentru depunerea candidaturilor, de o autoritate națională competentă dintr-un stat membru.

2.   Cunoștințe lingvistice

Candidații trebuie să cunoască la nivel avansat una dintre limbile oficiale ale Uniunii Europene (limba 1 – limba principală) (2) și, de asemenea, să cunoască foarte bine limba engleză, limba franceză sau limba germană (limba 2, diferită de limba 1).

În conformitate cu hotărârea Curții de Justiție a Uniunii Europene (Marea Cameră) în cauza C-566/10 P, Republica Italiană/Comisia, Parlamentul European motivează mai jos limitarea alegerii limbii 2 la un număr restrâns de limbi oficiale ale Uniunii.

Prin urmare, candidații sunt informați că limbile care pot fi alese ca limba 2 în scopul prezentei proceduri de selecție au fost definite în funcție de interesul serviciului. Conform acestui criteriu, personalul nou recrutat trebuie să fie imediat operațional și să poată comunica în mod eficace în activitatea sa zilnică. Altfel, funcționarea efectivă a instituției ar putea fi grav afectată.

Având în vedere practica îndelungată a instituțiilor Uniunii în ceea ce privește limbile utilizate pentru comunicarea internă și luând, de asemenea, în considerare necesitățile serviciilor în ceea ce privește comunicarea externă și gestionarea dosarelor, limbile engleză, franceză și germană sunt în continuare cel mai frecvent folosite. De asemenea, atunci când candidații au posibilitatea de a opta pentru a doua limbă, engleza, franceza și germana sunt, de departe, limbile cel mai frecvent alese de candidații la concursuri și alte proceduri de selecție. Acest lucru confirmă nivelul studiilor și competențele profesionale care pot fi așteptate în prezent de la candidații la posturi în cadrul instituțiilor Uniunii Europene, și anume stăpânirea cel puțin a uneia dintre aceste limbi. Prin urmare, pentru a asigura un echilibru între interesul serviciului și nevoile și capacitățile candidaților și ținând seama, de asemenea, de domeniul specific care face obiectul prezentei proceduri de selecție, organizarea de teste în aceste trei limbi este legitimă pentru a se asigura că, indiferent de prima lor limbă oficială, toți candidații stăpânesc cel puțin una dintre aceste trei limbi oficiale la nivel operațional.

În plus, în scopul asigurării egalității de tratament, toți candidații, inclusiv cei a căror primă limbă oficială este una dintre aceste trei limbi, trebuie să susțină testele în a doua sa limbă, aleasă dintre aceste trei limbi. Evaluarea competențelor specifice permite astfel Parlamentului European să evalueze capacitatea candidaților de a fi imediat operaționali într-un mediu care corespunde îndeaproape celui cu care se vor confrunta la locul de muncă.

V.   PROCEDURA DE ÎNSCRIERE ȘI TERMENUL-LIMITĂ DE DEPUNERE A CANDIDATURILOR

Candidații trebuie să se înscrie în format electronic, pe site-ul de internet al EPSO, la adresa:

http://europa.eu/epso/apply/jobs/index_en.htm

și să urmeze instrucțiunile care le sunt oferite în special în instrucțiunile de înscriere online. Formularul de înscriere trebuie completat în limba engleză, franceză sau germană.

Candidații trebuie să ia toate măsurile necesare pentru a-și finaliza înscrierea electronică până la termenul-limită prevăzut. Candidații sunt sfătuiți să nu aștepte sfârșitul perioadei de înscriere pentru a-și depune candidatura, pentru că o încărcare excepțională a liniilor sau o cădere a conexiunii la internet poate face necesară reînceperea înscrierii electronice, lucru imposibil după termenul-limită.

După validare, înscrierea nu mai poate fi modificată, deoarece datele sunt prelucrate imediat de Parlamentul European, în colaborare cu EPSO, pentru organizarea selecției.

TERMENUL-LIMITĂ DE DEPUNERE A CANDIDATURILOR (inclusiv validarea):

31 martie 2014 la ora 12.00 (ora Bruxelles-ului).

VI.   ETAPELE PROCEDURII DE SELECȚIE

Procedura de selecție cuprinde o selecție pe bază de diplome, efectuată în urma examinării răspunsurilor detaliate oferite în cadrul „Chestionarului” care figurează în formularul de înscriere.

Criteriile de selecție aplicate sunt următoarele:

| 1. | deținerea unei diplome postuniversitare într-unul sau mai multe dintre domeniile următoare: științe politice, științe economice, studii europene, administrație publică, drept, științe sociale, relații internaționale, științele naturii, statistică, istorie; |
| --- | --- |

1.

deținerea unei diplome postuniversitare într-unul sau mai multe dintre domeniile următoare: științe politice, științe economice, studii europene, administrație publică, drept, științe sociale, relații internaționale, științele naturii, statistică, istorie;

| 2. | cel puțin trei ani de experiență profesională în legătură cu natura sarcinilor; |
| --- | --- |

2.

cel puțin trei ani de experiență profesională în legătură cu natura sarcinilor;

| 3. | deținerea unei diplome de doctorat care are legătură cu unul sau mai multe dintre domeniile enumerate la punctul IV.B.1; |
| --- | --- |

3.

deținerea unei diplome de doctorat care are legătură cu unul sau mai multe dintre domeniile enumerate la punctul IV.B.1;

| 4. | experiență profesională în calitate de cercetător în cadrul unui grup de reflecție (think-tank) național sau european; |
| --- | --- |

4.

experiență profesională în calitate de cercetător în cadrul unui grup de reflecție (think-tank) național sau european;

| 5. | experiență profesională în calitate de cercetător în cadrul unei instituții sau al unui organ al Uniunii Europene ori al unui serviciu public al unui stat membru al Uniunii Europene; |
| --- | --- |

5.

experiență profesională în calitate de cercetător în cadrul unei instituții sau al unui organ al Uniunii Europene ori al unui serviciu public al unui stat membru al Uniunii Europene;

| 6. | publicarea de articole în reviste naționale/internaționale care au făcut obiectul unei evaluări inter pares, pe teme care au legătură cu unul sau mai multe dintre domeniile enumerate la punctul IV.B.1; |
| --- | --- |

6.

publicarea de articole în reviste naționale/internaționale care au făcut obiectul unei evaluări inter pares, pe teme care au legătură cu unul sau mai multe dintre domeniile enumerate la punctul IV.B.1;

| 7. | publicarea de cărți pe teme care au legătură cu unul sau mai multe dintre domeniile enumerate la punctul IV.B.1; |
| --- | --- |

7.

publicarea de cărți pe teme care au legătură cu unul sau mai multe dintre domeniile enumerate la punctul IV.B.1;

| 8. | experiență în redactarea de documente (rapoarte, note, articole etc.); |
| --- | --- |

8.

experiență în redactarea de documente (rapoarte, note, articole etc.);

| 9. | experiență în redactarea de documente (rapoarte, note, articole etc.) în limba engleză, franceză sau germană. |
| --- | --- |

9.

experiență în redactarea de documente (rapoarte, note, articole etc.) în limba engleză, franceză sau germană.

Comitetul de selecție atribuie fiecărei întrebări din „Chestionar” un coeficient de ponderare pe o scară de la 1 la 3. Ulterior, comitetul acordă între 0 și 4 puncte pentru fiecare dintre răspunsurile detaliate oferite în cadrul „Chestionarului”. Nota finală se obține prin înmulțirea punctelor atribuite pentru fiecare răspuns cu coeficientul de ponderare prevăzut pentru întrebarea corespunzătoare.

Dacă se constată, în orice stadiu al procedurii, că informațiile furnizate în formularul de înscriere sunt inexacte, nu sunt confirmate de documentele prezentate sau nu corespund tuturor condițiilor din prezentul anunț, candidatul respectiv este exclus din procedura de selecție.

VII.   REZULTATELE PROCEDURII DE SELECȚIE

Rezultatele selecției sunt publicate în contul EPSO al candidaților.

În baza de date sunt înscrise numele celor 180 de candidați care au obținut cele mai multe puncte (3) în urma procedurii de selecție și care îndeplinesc condițiile generale și specifice precizate la punctele IV.A și IV.B din anunț. Numele acestor candidați nu sunt publicate sub nicio altă formă. La baza de date va avea acces Parlamentul European. Baza de date rămâne valabilă timp de trei ani de la data la care rezultatele sunt comunicate candidaților.

VIII.   RECRUTARE

Înscrierea în baza de date nu constituie o garanție pentru recrutare.

Dacă există posibilitatea încheierii unui contract, serviciile care efectuează recrutări consultă baza de date și adresează convocări candidaților al căror profil corespunde cel mai bine cerințelor postului în cauză.

Acești candidați sunt supuși unui test de redactare și unui interviu în limba engleză, franceză sau germană (limba 2).

Candidații convocați sunt invitați să depună toate documentele care adeveresc îndeplinirea tuturor condițiilor prevăzute în prezentul anunț.

În funcție de rezultatul obținut la testul de redactare și la interviu, candidatul poate primi o propunere de angajare.

Contractul se încheie în conformitate cu articolele 3a, 84 și 85 din RACA.

IX.   PROCEDURI DE REEXAMINARE/CONTESTAȚIE

Candidații care se consideră lezați de o decizie pot să solicite reexaminarea deciziei, pot depune o contestație sau pot adresa o plângere Ombudsmanului European (4).

| — | Cereri de reexaminare

  Puteți depune o cerere motivată de reexaminare, adresată:






  — | fie prin e-mail, la adresa funcțională pentru procedură:
  ACrecherche@ep.europa.eu |
| --- | --- | --- |

—

Cereri de reexaminare

Puteți depune o cerere motivată de reexaminare, adresată:

—

fie prin e-mail, la adresa funcțională pentru procedură:

ACrecherche@ep.europa.eu

| — | fie prin fax, la numărul: +32 22831717 |
| --- | --- |

—

fie prin fax, la numărul: +32 22831717

în termen de 10 zile calendaristice de la data publicării rezultatului selecției în contul EPSO al candidaților. Răspunsul este comunicat persoanei interesate în cel mai scurt timp.

| — | Căi de atac (această opțiune este disponibilă în toate etapele procedurii de selecție)






  — | Puteți trimite o reclamație în temeiul articolului 90 alineatul (2) din Statutul funcționarilor Uniunii Europene, la adresa:





  M. le Secrétaire général |
| --- | --- | --- |
| Parlement européen |
| Bât. Konrad Adenauer |
| 2929 Luxembourg |
| LUXEMBOURG |

—

Căi de atac (această opțiune este disponibilă în toate etapele procedurii de selecție)

—

Puteți trimite o reclamație în temeiul articolului 90 alineatul (2) din Statutul funcționarilor Uniunii Europene, la adresa:

M. le Secrétaire général

Parlement européen

Bât. Konrad Adenauer

2929 Luxembourg

LUXEMBOURG

Vi se atrage atenția asupra faptului că comitetele de selecție dispun de o putere discreționară semnificativă și decid în deplină independență, deciziilor lor neputând fi modificate de autoritatea de numire. Deciziile luate de comitetele de selecție sunt supuse controlului doar în cazul unor încălcări evidente ale regulilor care le reglementează activitatea. În acest ultim caz, deciziile comitetului pot fi atacate direct în fața Tribunalului Funcției Publice a Uniunii Europene, fără introducerea prealabilă a unei contestații în temeiul articolului 90 alineatul (2) din Statutul funcționarilor.

| — | Puteți introduce o acțiune în fața:





  Tribunal de la fonction publique de l'Union européenne |
| --- | --- |
| 2925 Luxembourg |
| LUXEMBOURG, |

—

Puteți introduce o acțiune în fața:

Tribunal de la fonction publique de l'Union européenne

2925 Luxembourg

LUXEMBOURG,

în temeiul articolului 270 din Tratatul privind funcționarea Uniunii Europene și al articolului 91 din statut.

Pot fi introduse doar acțiuni vizând deciziile comitetului de selecție.

Deciziile administrative prin care se refuză accesul la concurs și care sunt motivate de neconformitatea candidaturii cu condițiile de admitere la procedura de selecție prevăzute la punctul B.1 din anunț pot face obiectul unei acțiuni în fața Tribunalului Funcției Publice a Uniunii Europene doar după depunerea unei reclamații conform prevederilor de mai sus.

Pentru introducerea unei acțiuni în fața Tribunalului Funcției Publice a Uniunii Europene este necesară implicarea unui avocat autorizat să pledeze în fața unei instanțe naționale a unui stat membru al Uniunii Europene sau a unui stat din Spațiul Economic European.

Termenele prevăzute la articolele 90 și 91 din Statutul funcționarilor (5) pentru aceste două tipuri de căi de atac încep să curgă de la data notificării deciziei inițiale care este contestată, iar în cazul unei cereri de reexaminare, de la data notificării răspunsului inițial al comitetului de selecție la această cerere.

| — | Plângeri adresate Ombudsmanului European

  Puteți trimite, ca orice cetățean al Uniunii Europene, o plângere la adresa:





  Médiateur européen |
| --- | --- |
| 1, avenue du Président Robert Schuman — BP 403 |
| 67001 STRASBOURG CEDEX |
| FRANȚA, |

—

Plângeri adresate Ombudsmanului European

Puteți trimite, ca orice cetățean al Uniunii Europene, o plângere la adresa:

Médiateur européen

1, avenue du Président Robert Schuman — BP 403

67001 STRASBOURG CEDEX

FRANȚA,

în temeiul articolului 228 alineatul (1) din Tratatul privind funcționarea Uniunii Europene și în conformitate cu condițiile prevăzute în Decizia 94/262/CECO, CE, Euratom a Parlamentului European din 9 martie 1994 privind statutul și condițiile generale pentru exercitarea funcțiilor Ombudsmanului (6).

Se atrage atenția candidaților asupra faptului că plângerile adresate Ombudsmanului European nu întrerup termenul prevăzut la articolul 91 din Statutul funcționarilor pentru introducerea unei acțiuni în fața Tribunalului Funcției Publice a Uniunii Europene în temeiul articolului 270 din Tratatul privind funcționarea Uniunii Europene.

X.   COMUNICĂRI

Parlamentul European vă va contacta prin intermediul contului EPSO sau prin e-mail. Este responsabilitatea dumneavoastră să urmăriți desfășurarea procedurii și să verificați informațiile care vă privesc, consultându-vă periodic contul EPSO și adresa personală de e-mail, de cel puțin două ori pe săptămână. Dacă nu puteți verifica aceste informații din cauza unei probleme tehnice, aveți responsabilitatea de a semnala imediat această situație la adresa funcțională pentru procedură:

ACrecherche@ep.europa.eu

Pentru orice comunicare referitoare la procedura de selecție, sunteți rugați să trimiteți un e-mail la această adresă funcțională.

Pentru a garanta claritatea și înțelegerea textelor cu caracter general și ale comunicărilor adresate candidaților sau primite din partea acestora, orice comunicare scrisă dintre Parlamentul European și candidați se va face în engleză, franceză sau germană.

XI.   CAZURI DE EXCLUDERE LEGATE DE ÎNSCRIERE

Parlamentul European asigură cu strictețe respectarea principiului egalității de tratament. Prin urmare, dacă Parlamentul European constată, în orice stadiu al procedurii, că v-ați creat mai multe conturi EPSO, că ați depus mai multe candidaturi pentru această procedură de selecție sau că ați făcut declarații false, veți fi exclus din procedura de selecție.

Orice fraudă sau tentativă de fraudă este pasibilă de sancțiuni. În această privință, vi se atrage atenția asupra faptului că instituțiile recrutează doar persoane care dau dovadă de integritate.

XII.   DISPOZIȚII SPECIALE

Candidații cu handicap sau aflați într-o situație deosebită care ar putea pune probleme în timpul desfășurării testului de redactare sau a interviului trebuie să bifeze căsuța prevăzută în acest scop în formularul de candidatură și să ofere toate informațiile utile pentru a permite administrației Parlamentului să ia, dacă este posibil, toate măsurile necesare.

---

(1)  A se vedea Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1), modificat prin Regulamentul (CE, Euratom) nr. 723/2004 al Consiliului (JO L 124, 27.4.2004, p. 1) și, ultima dată, prin Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15).

(2)  Limbile oficiale ale Uniunii Europene sunt următoarele: bulgara, croata, ceha, daneza, engleza, estona, finlandeza, franceza, germana, greaca, irlandeza, italiana, letona, lituaniana, maghiara, malteza, neerlandeza, polona, portugheza, româna, slovaca, slovena, spaniola și suedeza.

(3)  În cazul în care pe ultimul loc se află mai mulți candidați care au obținut același punctaj, comitetul de selecție admite ex aequo toți candidații în cauză.

(4)  Depunerea unei reclamații, a unei căi de atac sau a unei plângeri la Ombudsmanul European nu întrerupe activitatea comitetului de selecție.

(5)  A se vedea Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1), modificat prin Regulamentul (CE, Euratom) nr. 723/2004 al Consiliului (JO L 124, 27.4.2004, p. 1) și, ultima dată, prin Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15).

(6)  JO L 113, 4.5.1994, p. 15.

---